stanford-oval/wikipedia huggingface dataset:
ת'יאטר ג'יי
הערות שוליים

↑  "Theater J:General Information". Washington DC Jewish Community Center. אורכב מ-המקור ב-2008-06-14. נבדק ב-2008-09-07.
↑  "Theater J About Us". Washington DC Jewish Community Center. אורכב מ-המקור ב-2010-01-10. נבדק ב-2009-11-14.
↑  http://washingtondcjcc.org/center-for-arts/theater-j/archives//ref>History of Productions
Reference: http://washingtondcjcc.org/center-for-arts/theater-j/archives/
1 2  Graham, Trey (2005-05-15). "The Premier Theater for Premieres". The New York Times. נבדק ב-2008-09-07.
↑  Musleah, Rahel (באוקטובר 2002). "The Many Stages of Jewish Life". Hadassah Magazine. אורכב מ-המקור ב-2004-09-10. נבדק ב-2008-09-07. {{cite news}}:  (עזרה)
משכן הת'יאטר ג'יי במרכז הקהילה היהודית בוושיגנטון די סי
ת'ייר סקאדר

| --- | --- |
אין תמונה חופשית
 לידה:  4 באוגוסט 1930 (בן 94) ניו הייבן, ארצות הברית 
 מדינה:  ארצות הברית 
 השכלה:  אוניברסיטת הרווארד (1960)  בית הספר לכלכלה של לונדון 
 פרסים והוקרה:  פרס ברוניסלב מלינובסקי (1999)  מלגת גוגנהיים 
 
ת'ייר סקאדר (באנגלית: Thayer Scudder;‏ נולד ב-4 באוגוסט 1930, ניו הייבן) הוא פרופסור אמריקאי לאנתרופולוגיה במכון הטכנולוגי של קליפורניה.
ביוגרפיה

ת'ייר סקאדר למד באוניברסיטת הרווארד אותה סיים עם תואר שלישי בשנת 1960. בהמשך הוא עשה פוסט דוקטורט בלימודי אפריקה, אנתרופולוגיה ובמדעי החברה בבית הספר לכלכלה של לונדון.
בשנים 1956–1957 הוא עבד בדרום אפריקה בה היה שותף למחקר של אליזבת קולסון. בשנים 1961–1962 הוא עבר באוניברסיטה האמריקאית בקהיר. לאחר מכך סקאדר חזר לארצות הברית ונקלט לעבודה במכון הטכנולוגי של קליפורניה.
בהיותו בקלטק, סקאדר חקר נושאים שונים והפך למומחה בעל שם עולמי בהקשר להשפעת בניית סכרים על הכלכלה, סביבה והחברה האנושית באזור. הוא היה יועץ למספר פרויקטים גדולים בתחום באפריקה ואסיה. בנוסף לכך הוא עוסק במחקר של חברה בעלת הכנסות נמוכות באפריקה.
בשנת 1975 הוא קיבל מלגת גוגנהיים. בשנת 1999 הוענקה לו מדליית מלינובסקי.
פרסומים בולטים

“Development-induced Relocation and Refugee Studies: 37 years of change and continuity among Zambia’s Gwembe Tonga,” Journal of Refugees Studies, Vol 6 (2): 123-152 (1993)
“Recent experiences with river basin development in the tropics and subtropics,” Natural Resources Forum 18(2): 101-113 (1994)
Chapters on “Social Impacts” and “Resettlement” in Water Resources: Environmental Planning, Management and Development, edited by Asit K. Biswas, New York: McGraw Hill. (1997)
“The World Commission on Dams and the Need for a New Development Paradigm,” International Journal of Water Resources Development Vol 17, No.3:329-341. (2000)
The Future of Large Dams: Dealing with social, environmental, institutional and political costs. London: Earthscan. (2005)
Global Threats, Global Futures: Living With Declining Living Standards. Cheltenham, Gloucter: Edward Elgar Publishing. (2010)
הערות שוליים

↑  Scudder, Thayer 1930- | Encyclopedia.com, www.encyclopedia.com
| --- | --- |
בקרת זהויות :  NLI: 987007275413805171  BnF: cb12477612x (data)  GND: 170652149  ISNI: 0000 0001 1082 4044  LCCN: n80098085  NKC: vse2010608026  NTA: 161750680  SUDOC: 033973539  VIAF: 110002018   WorldCat (עם VIAF): 110002018
תוכנית הלוויינים הטקטיים

איור של הלוויין TacSat-1
תוכנית הלוויינים הטקטיים (באנגלית: Tactical Satellite Program) היא תוכנית חלל ביטחונית של ארצות הברית שנועדה להדגים טכנולוגיות שונות שיאפשרו למשתמשי קצה צבאיים לקבל מידע לווייני מסוגים שונים בזמן קצר של דקות, ובכך לאפשר שימוש טקטי ומערכתי בלוויינים. התוכנית היא יוזמה של הגוף Office of Force Transformation הפועל במסגרת משרד ההגנה של ארצות הברית.
מעבדת המחקר של צי ארצות הברית הייתה אחראית על ניהול וקידום התוכנית.
לוויינים טקטיים בסדרת TacSat

TacSat-1 - לוויין צילום טקטי שפותח על ידי מעבדות המחקר של הצי האמריקני
TacSat-2 - לוויין צילום טקטי שפותח במעבדות חיל האוויר האמריקני. מצלם תצלומי צבע
TacSat-3 - לוויין צילום היפרספקטראלי שפותח במעבדות חיל האוויר האמריקני. שוגר לחלל במאי 2009.
TacSat-4 - לוויין חישה מרחוק באמצעות מכ"ם SAR. פותח במעבדות צי ארצות הברית
TacSat-5 - לוויין המפותח במעבדות המחקר של חיל האוויר האמריקני. משימתו טרם פורסמה
שרון סמול

| --- | --- |
אין תמונה חופשית
 לידה:  1 בינואר 1967 (בת 57) דרמצ'אפל גלאזגו 
 מדינה:  הממלכה המאוחדת 
 תקופת הפעילות:  מ-1994 
 מקום לימודים:  אקדמיית מאונטוויו לאמנויות התיאטרון  Balwearie High School 
 פרופיל ב-IMDb
 
שרון סמול (באנגלית: Sharon Small; נולדה ב-1 בינואר 1967) היא שחקנית סקוטית הידועה מהופעותיה בקולנוע, טלוויזיה, תיאטרון ורדיו. תפקידה הידוע ביותר הוא כסמלת ברברה הייברס בסדרת הטלוויזיה "חקירות המפקח לינלי", המבוססת על ספריה של אליזבת ג'ורג'.
קורות חייה

סמול נולדה ב-1967 בדרמצ'אפל שבגלאזגו, הבכורה במשפחה בת חמישה ילדים. היא למדה בבית הספר קינגהורן (Kinghorn Primary School), אחר כך בתיכון בלווירי (Balwearie High School) בעיר קרקוולדי, ובקורס דרמה ב"קולג' אדם סמית'". בין הבוגרים של בית הספר היו יואן מקגרגור ודאגרי סקוט. סמול עברה ללונדון שם סיימה את לימודי המשחק ב"אקדמיית מאונטוויו של אמנויות התיאטרון".
קריירה

היא שיחקה בתפקידים שונים בקולנוע ובטלוויזיה. בין השאר הופיעה בסרט רווק פלוס ילד כחברתו של יו גרנט, כיכבה עם איאן גלן בסדרת הדרמה "Glasgow Kiss" ובסדרת הטלוויזיה "מכת שמש". משנת 2001 החלה לגלם את דמותה של הבלשית ברברה הייברס הסמלת של המפקח לינלי (נתניאל פרקר) בסדרת סרטים על פי רומנים מאת אליזבת ג'ורג'.
עוד בטלוויזיה שיחקה בסדרה "מאהבות" לצדן של שרה פאריש שלי קון ואורלה בריידי. בתפקידי אורח שיחקה בסדרות "אחוזת דאונטון" (בתפקיד מאריגולד שור, המשרתת של ליידי רוזמנד, בספיישל חג המולד של העונה השנייה), "עדות אילמת" ובסדרה "מיילדת".
על במת התיאטרון הופיעה סמול בתפקיד פולי ב"אופרה בגרוש" (1994), בתפקיד מארי בהפקה בווסט אנד של "כשהארי פגש את סאלי" (2004), בתפקיד פורטנלה במחזה "ליר" מאת אדוארד בונד (2005), בתפקיד אסתרלה ב-"Life Is A Dream" ‏(2009) ובתיאטרון המלכותי הלאומי גילמה את מגי מוריסון בהצגה "Men Should Weep" מאת אינה למונט סטיוארט (Ena Lamont Stewart).
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | Bumping the Odds | טרי | פרס השחקנית הטובה ביותר בפסטיבל הסרטים של אדינבורו |
| 1997 |  | Bite | אליסון |  |
| 1998 |  | Driven | קרוליין הול | Dandelion Films |
| 2002 | רווק פלוס ילד | About a Boy | כריסטין |  |
| 2004 | פרנקי היקר | Dear Frankie | מארי |  |
| 2004 |  | Belly Button | קיקה |  |
| 2009 |  | Pop Art |  | סרט קצר |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 | טגארט | Taggart | מישל גיבסון | פרק אחד |
| 1996 | ד"ר פינלי | Doctor Finlay | איירין גאלגר | פרק אחד |
| 1997 |  | The Bill | ג'ינה נאש | ITV |
| 1997 | המיש מקבת' | Hamish Macbeth | אן פטרסון | פרק אחד |
| 1997 |  | No Child of Mine | לינדה |  |
| 1999–2000 | מכת שמש | Sunburn | קרול סימפסון | 14 פרקים |
| 2000 |  | Glasgow Kiss | קארה רוסי | 6 פרקים |
| 2003 | קצוות מפוצלים | Cutting It | בו ויברלי |  |
| 2001–2007 | חקירות המפקח לינלי | The Inspector Lynley Mysteries | סמלת בילוש ברברה הייברס | 23 פרקים מועמדות לפרס "Golden Satellite" לשחקנית הפופולרית ביותר |
| 2005 | חלום ליל קיץ | A Midsummer Night's Dream | טיטניה | עיבוד מחודש למחזה של שייקספיר |
| 2006 | רבוס | Rebus | מירנדה מסטרסון |  |
| 2007 |  | Nina and the Neurons |  | 7 פרקים |
| 2009 |  | Murderland | ד"ר לורה מייטלנד | 3 פרקים |
| 2008–2010 | מאהבות | Mistresses | טרודי מאלוי | BBC |
| 2010 | מיס מארפל | Agatha Christie's Marple | מרי פריצ'רד | עיבוד לספר "The Blue Geranium" |
| 2011 | אחוזת דאונטון | Downton Abbey | מריגולד שור | פרק אחד |
| 2012 |  | Kidnap and Ransom | בת' קופר | 3 פרקים |
| 2012 | תחבולות חדשות | New Tricks | מיני / אנבל טילסון | פרק אחד |
| 2013 | עדות אילמת | Silent Witness | ג'רלדין בריגס | 2 פרקים |
| 2013 | מיילדת | Call the Midwife | נורה הרדינג | פרק אחד |
| 2014 |  | Death in Paradise | דורותי פוסטר | פרק אחד |
| 2014 | רציחות במידסומר | Midsomer Murders | רות' קמרון | בפרק "Wild Harvest" |
| 2014 – | חוק וסדר: בריטניה | Law & Order: UK | מפקחת בילוש אליזבת 'ליז' פלין | החל מעונה 8 פרק 8 |
| 2017 | בידיים טובות | Trust Me | ד"ר בריג'יט ריין | מיני-סדרה |
| 2020 | בשר ודם | Flesh and Blood | סטלה | מיני-סדרה |
| 2021 | המפרץ | The Bay | רוז מארשברוק | סדרת טלוויזיה; (עונה 2); 6 פרקים |
שנהר הפקות

| --- | --- |
לוגו של שנהר הפקות
 נתונים כלליים
 מייסדים:  ענב שנהר
 תקופת הפעילות:  2014–הווה (כ־10 שנים)
 ענפי תעשייה:  טלוויזיה
 מוצרים עיקריים:  סדרות מתוסרטות | דוקומנטריות | פורמטים
  
 אתר החברה
שנהר הפקות היא חברת הפקות ישראלית שהוקמה בשנת 2014 על ידי המפיק ענב שנהר. החברה מתמחה בפיתוח והפקה של סדרות דרמה, סדרות לילדים, סרטים וסדרות תיעודיות, תוכניות ריאליטי ושעשועונים.
הפקות בולטות > סדרות מקור שנמכרו בעולם

להיות איתה – דרמה רומנטית על סיפור אהבה בין אופה מבת ים לדוגמנית בינלאומית.
הראש – דרמת מתח על סוכן שב"כ בשבוע המטלטל בחייו האישיים והמקצועיים.
הפקות בולטות > פורמטים שנמכרו בעולם

דייט ברוורס – תוכנית ריאליטי בה שני רווקים המחפשים אהבה, חווים את כל הצמתים המשמעותיים במערכת יחסים ביום אחד, בסדר הפוך. התוכנית נמכרה ל-VIA-tv דרום אפריקה.
הפקות בולטות > סדרות וסרטים דוקומנטריים

הבית בקריית שמונה – סרט דוקומנטרי על הטבח בקריית שמונה ב-1974.
שיר למעלות – סרט דוקומנטרי על שלושה גיבורים היוצאים ליצור חיים חדשים דרך בחירות יוצאות דופן.
הפקות בולטות > סדרות ילדים ונוער

מלון הוטל – סדרה קומית על חיי משפחת כספי המנהלת מלון קטן בנהריה.
למה זה טוב? – כל פרק בסדרה חוקר נושא חדש מעולמם של ילדים ונערים.
היסטוריה

ענב שנהר, המפיק והמייסד של שנהר הפקות, החל את דרכו כמפיק בסדרת הטלוויזיה החרצופים. הוא הפיק את הסרט אגדת דשא על אביו, מאמן הכדורגל שמעון שנהר. לאורך השנים, היה המפיק הראשי של אחת מתוכניות הריאליטי הראשונות שהופקו בישראל - פרויקט Y. במשך 8 שנים היה המפיק הראשי בחברת ההפקה MyTv (לשעבר סינרגיה), שם היה אחראי על הפקות רבות, ביניהן:
פעם בחיים (2005) – תוכנית ריאליטי בה מפורסמים חיים את חייהם של אנשים מהשורה.
רד בנד (2008) – תוכנית דוקו-קומית על להקת בובות רוק.
נבלות (2010) – דרמה על שני קשישים המחליטים לנקום על העוולות שעברו בחייהם.
בשנת 2010 הפך למפיק הראשי בקופרמן הפקות ולימים אנדמול שיין ישראל, ובשנת 2014 הקים את שנהר הפקות.
הערות שוליים

↑  יונתן כיתאין, ‏אמזון רכשה את הסדרה "להיות איתה", נטפליקס תפיק גרסה ל"שוטר הטוב", באתר גלובס, 20 ביוני 2017
↑  נבו טרבלסי, ‏קשת מוכרת את דרמת הדגל החדשה שלה לנטפליקס, באתר גלובס, 21 בספטמבר 2023
↑  הבית בקרית שמונה | קרן מקור, ‏28 ביוני 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שנהר הפקות".
רשימת תנועות

רשימת התנועות מכילה מגוון תנועות המוכרות על ידי האלפבית הפונטי הבינלאומי. ישנן כ-28 תנועות נבדלות זו מזו. כל תנועה היא בעלת גובה, מיקום וברוב התנועות יש גם הבחנה בין תנועות מעוגלות לבלתי מעוגלות. בטבלה וברשימות המצויות  בערך זה, התנועות ממויינות לשלוש הקטגוריות: גובה, מיקום ומעוגלות. כאשר מופיעות בטבלה שתי תנועות באותה משבצת, התנועה הימנית היא מעוגלת והשמאלית היא בלתי מעוגלת.
ראו גם: IPA, עיצורים
כאשר מופיעות זוג תנועות באותה משבצת, הימנית מעוגלת.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| תנועות | תנועות | תנועות | תנועות | תנועות | תנועות |  |

|  | אחוריות | כמעט אחוריות | מרכזיות | כמעט קדמיות | קדמיות |  |
| סגורות | [u]  ‏· [ɯ]  |  | [ʉ]  ‏· [ɨ]  |  | [y]  ‏· [i]  |  |
| כמעט סגורות |  | [ʊ]  | ‏ʊ̈ ‏· [ɪ̈]  | [ʏ]  ‏· [ɪ]  |  |  |
| חצי סגורות | [o]  ‏· [ɤ]  |  | [ɵ]  ‏· [ɘ]  |  | [ø]  ‏· [e]  |  |
| אמצעיות | ‏[o̞]  ‏· ɤ̞ |  | ‏[ə]  |  | ‏ø̞ ‏· [e̞]  |  |
| חצי פתוחות | [ɔ]  ‏· [ʌ]  |  | [ɞ]  ‏· [ɜ]  |  | [œ]  ‏· [ɛ]  |  |
| כמעט פתוחות |  |  | ‏[ɐ]  |  | ‏[æ]  |  |
| פתוחות | [ɒ]  ‏· [ɑ]  |  | [ä]  |  | [ɶ]  ‏· [a]  |  |
מיון לפי גובה התנועות > תנועות סגורות

תנועה אחורית, סגורה, בלתי-מעוגלת ɯ
תנועה אחורית, סגורה, מעוגלת   u
תנועה מרכזית, סגורה, בלתי־מעוגלת ɨ
תנועה מרכזית, סגורה, מעוגלת  ʉ
תנועה קדמית, סגורה, בלתי-מעוגלת   i
תנועה קדמית, סגורה, מעוגלת   y
מיון לפי גובה התנועות > תנועות כמעט סגורות

תנועה כמעט-אחורית, כמעט סגורה, מעוגלת ʊ
תנועה מרכזית, כמעט-סגורה, בלתי-מעוגלת ɪ̈
תנועה מרכזית, כמעט-סגורה, מעוגלת [[ʊ̈]]
תנועה כמעט קדמית, כמעט סגורה, בלתי-מעוגלת ɪ
תנועה כמעט קדמית, כמעט סגורה, מעוגלת ʏ
מיון לפי גובה התנועות > תנועות חצי סגורות

תנועה אחורית, חצי-סגורה, בלתי-מעוגלת ɤ
תנועה אחורית, חצי-סגורה, מעוגלת o
תנועה מרכזית, חצי-סגורה, בלתי-מעוגלת ɘ
תנועה מרכזית, חצי-סגורה, מעוגלת ɵ
תנועה קדמית, חצי-סגורה, בלתי-מעוגלת e
תנועה קדמית, חצי-סגורה, מעוגלת ø
מיון לפי גובה התנועות > תנועות אמצעיות

תנועה אחורית, אמצעית, בלתי-מעוגלת [ɤ̞]
תנועה אחורית, אמצעית, מעוגלת o̞
תנועה מרכזית, אמצעית ə
תנועה קדמית, אמצעית, בלתי-מעוגלת e̞
תנועה קדמית, אמצעית, מעוגלת [ø̞]
מיון לפי גובה התנועות > תנועות חצי פתוחות

תנועה אחורית, חצי-פתוחה, בלתי-מעוגלת ʌ
תנועה אחורית, חצי-פתוחה, מעוגלת ɔ
תנועה מרכזית, חצי-פתוחה, בלתי-מעוגלת ɜ
תנועה מרכזית, חצי-פתוחה, מעוגלת ɞ
תנועה קדמית, חצי-פתוחה, בלתי-מעוגלת ɛ
תנועה קדמית, חצי-פתוחה, מעוגלת œ
מיון לפי גובה התנועות > תנועות כמעט פתוחות

תנועה מרכזית, כמעט פתוחה ɐ
תנועה קדמית, כמעט פתוחה, בלתי-מעוגלת æ
מיון לפי גובה התנועות > תנועות פתוחות

תנועה אחורית, פתוחה, בלתי-מעוגלת ɑ
תנועה אחורית, פתוחה, מעוגלת ɒ
תנועה מרכזית, פתוחה, בלתי-מעוגלת ä
תנועה קדמית, פתוחה, בלתי-מעוגלת a
תנועה קדמית, פתוחה, מעוגלת ɶ
מיון לפי מיקום התנועות > תנועות אחוריות

תנועה אחורית, סגורה, בלתי-מעוגלת ɯ
תנועה אחורית, סגורה, מעוגלת u
תנועה אחורית, חצי-סגורה, בלתי מעוגלת ɤ
תנועה אחורית, חצי-סגורה, מעוגלת o
תנועה אחורית, אמצעית, בלתי-מעוגלת [ɤ̞]
תנועה אחורית, אמצעית, מעוגלת o̞
תנועה אחורית, חצי-פתוחה, בלתי-מעוגלת ʌ
תנועה אחורית, חצי-פתוחה, מעוגלת ɔ
תנועה אחורית, פתוחה, בלתי-מעוגלת ɑ
תנועה אחורית, פתוחה, מעוגלת ɒ
מיון לפי מיקום התנועות > תנועות כמעט אחוריות

תנועה כמעט אחורית, כמעט סגורה, מעוגלת ʊ
מיון לפי מיקום התנועות > תנועות מרכזיות

תנועה מרכזית, סגורה, בלתי-מעוגלת ɨ
תנועה מרכזית, סגורה, מעוגלת ʉ
תנועה מרכזית, כמעט-סגורה, בלתי-מעוגלת [ɪ̈]
תנועה מרכזית, כמעט-סגורה, מעוגלת [ʊ̈]
תנועה מרכזית, חצי-סגורה, בלתי-מעוגלת ɘ
תנועה מרכזית, חצי-סגורה, מעוגלת ɵ
תנועה מרכזית, אמצעית ə
תנועה מרכזית, חצי-פתוחה, בלתי-מעוגלת ɜ
תנועה מרכזית, חצי-פתוחה, מעוגלת ɞ
תנועה מרכזית, כמעט פתוחה ɐ
תנועה מרכזית, פתוחה, בלתי-מעוגלת ä
מיון לפי מיקום התנועות > תנועות כמעט קדמיות

תנועה כמעט קדמית, כמעט סגורה, בלתי-מעוגלת ɪ
תנועה כמעט קדמית, כמעט סגורה, מעוגלת ʏ
מיון לפי מיקום התנועות > תנועות קדמיות

תנועה קדמית, סגורה, בלתי-מעוגלת i
תנועה קדמית, סגורה, מעוגלת y
תנועה קדמית, חצי-סגורה, בלתי-מעוגלת e
תנועה קדמית, חצי-סגורה, מעוגלת ø
תנועה קדמית, אמצעית, בלתי-מעוגלת e̞
תנועה קדמית, אמצעית, מעוגלת [ø̞]
תנועה קדמית, חצי פתוחה, בלתי-מעוגלת ɛ
תנועה קדמית, חצי-פתוחה, מעוגלת œ
תנועה קדמית, כמעט-פתוחה, בלתי-מעוגלת æ
תנועה קדמית, פתוחה, בלתי-מעוגלת a
תנועה קדמית, פתוחה, מעוגלת ɶ
מיון לפי מעוגלות התנועות > תנועות בלתי-מעוגלות

תנועה אחורית, סגורה, בלתי-מעוגלת [ɯ]
תנועה אחורית, חצי-סגורה, בלתי-מעוגלת [ɤ]
תנועה אחורית, חצי-פתוחה, בלתי-מעוגלת [ʌ]
תנועה אחורית, פתוחה, בלתי-מעוגלת [ɑ]
תנועה מרכזית, סגורה, בלתי-מעוגלת [ɨ]
תנועה מרכזית, כמעט-סגורה, בלתי-מעוגלת [ɪ̈]
תנועה מרכזית, חצי-סגורה, בלתי-מעוגלת [ɘ]
תנועה אחורית, אמצעית, בלתי-מעוגלת [ɤ̞]
תנועה מרכזית, חצי-פתוחה, בלתי-מעוגלת [ɜ]
תנועה מרכזית, פתוחה, בלתי-מעוגלת [ä]
תנועה קדמית, סגורה, בלתי-מעוגלת [i]
תנועה כמעט-קדמית, כמעט-סגורה, בלתי-מעוגלת [ɪ]
תנועה קדמית, חצי-סגורה, בלתי-מעוגלת [e]
תנועה קדמית, אמצעית, בלתי-מעוגלת [e̞]
תנועה קדמית, חצי- פתוחה, בלתי-מעוגלת [ɛ]
תנועה קדמית, כמעט-פתוחה, בלתי-מעוגלת [æ]
תנועה קדמית, פתוחה, בלתי-מעוגלת [a]
מיון לפי מעוגלות התנועות > תנועות מעוגלות

תנועה אחורית, סגורה, מעוגלת [u]
תנועה אחורית, חצי-סגורה, מעוגלת [o]
תנועה אחורית, אמצעית, מעוגלת [o̞]
תנועה אחורית, חצי-פתוחה, מעוגלת [ɔ]
תנועה אחורית, פתוחה, מעוגלת [ɒ]
תנועה כמעט-אחורית, כמעט-סגורה, מעוגלת [ʊ]
תנועה מרכזית, סגורה, מעוגלת [ʉ]
תנועה מרכזית, כמעט-סגורה, מעוגלת [ʊ̈]
תנועה מרכזית, חצי-סגורה, מעוגלת [ɵ]
תנועה מרכזית, חצי-פתוחה, מעוגלת [ɞ]
תנועה כמעט-קדמית, כמעט-סגורה, מעוגלת [ʏ]
תנועה קדמית, סגורה, מעוגלת [y]
תנועה קדמית, חצי-סגורה, מעוגלת [ø]
תנועה קדמית, אמצעית, מעוגלת [ø̞]
תנועה קדמית, חצי-פתוחה, מעוגלת [œ]
תנועה קדמית, פתוחה, מעוגלת [ɶ]
ראו גם

הגיית העברית
פונטיקה
פונולוגיה
פונמה
שנונג

שנונג . ציור משנת 1503 לערך.
שֶׁנּוֹנְג (בסינית מסורתית: 神農; בסינית מפושטת: 神农; בפין-יין: shénnóng, "האיכר האלוהי"), הידוע גם בתור "קיסר חמשת הדגנים", היה שליט אגדי של סין וגיבור תרבות. לעיתים מוזכר בין שלושת המלכים האגדיים משחר ההיסטוריה הסינית.
על פי המסורת הסינית, הוא נחשב למי שלימד את העם הסיני לעסוק בחקלאות ומתוארך לאמצע האלף ה-3 לפנה"ס. עם זאת, חפירות ארכאולוגיות של חורבות תרבויות פֵּילִיגָאנְג וגְ'יָאחוּ מעלות כי כבר לפני כ-9,000 שנה התקיימו חברות חקלאיות במישורי אגן הנהר הצהוב[דרוש מקור].
שֶׁנּוֹנְג נחשב למי שלימד את הסינים לא רק את דרכי החקלאות, אלא גם את השימוש בצמחי מרפא ואת הקדרות. בין ההמצאות המיוחסות לו: המעדר, המחרשה, הגרזן, חפירת בארות, השקיה חקלאית, שווקים חקלאיים חודשיים, ולוח השנה החקלאי הסיני (ובפרט החלוקה ל-24 פרקי זמן על פי השמש). הוא גם נחשב למי ששיפר את הבנת הטכניקות של בדיקת דופק, דיקור, ושימוש במוקסה, וייסד את טקסי הקציר. כל אלו הביאו אותו בפולקלור למעמד של אל פטרון של הרפואה והחקלאות.
השם שֶׁנּוֹנְג יכול להתייחס לא רק לדמות האגדית, אלא אף לבני שבטו.
בפולקלור

בפולקלור הסיני נחשב לעיתים שֶׁנּוֹנְג לעיתים מאבותיו של צְ'ה יוּאוּ (蚩尤), או למי שמינה אותו לתפקיד שר. ובדומה לצְ'ה יוּאוּ אף הוא מתואר בתיאורים הפנטסטיים כבעל ראש שור, קרניים מחודדות, מצח מנחושת וגולגולת ברזל.
בפולקלור אף מוזכר לעיתים שֶׁנּוֹנְג כעמיתו של הקיסר הצהוב  אשר חלק איתו סודות על רפואה, אלכימיה, אלמוות והתמרת מתכות. זאת על אף שישנם מקורות המציגים אותו דווקא כמייסד שושלת קיסרי הלהט, אשר האחרון שבה, דורות רבים לאחר שֶׁנּוֹנְג, הוא שהסתפח אל מחנהו של הקיסר הצהוב. גם על פי הפרשנות של סְה-מָה גֶ'ן (司馬貞) מן המאה ה-8 לרשומות ההיסטוריון, נחשב שֶׁנּוֹנְג לאב משותף של העם הסיני (בני האן) ביחד עם הקיסר הצהוב, ומכאן מקורו של הביטוי המקובל גם כיום "צאצאי הלהט והצהוב" (炎黃子孫) לבני העם הסיני. שניהם, ביחד עם פֿוּ שִׂי גם נחשבים למי שהביאו להמצאת כלי המיתר הידוע בשם גוּצִ'ין.
על פי המסורת גילה שֶׁנּוֹנְג את סגולות המרפא ואת הרעילות של צמחים שונים על ידי שטעם את כולם בעצמו. ישנן אגדות המספרות אף כי מותו נגרם לאחר שבאחת הפעמים טעם את צמח הג'לסמיום (יסמין צהוב) שגרם לקרע במעיו לפני שהספיק לשתות תה עם נוגדן, או שהוא מת כתוצאה מהצטברות הרעלים של כל הצמחים שטעם. אגדות אלו מציגות אותו כמי שנתן את חייו למען האנושות, ולפיכך זכה להיחשב מלך הרפואה. אגדות אחרות מספרות כי שֶׁנּוֹנְג היה רזה ופלג גופו המרכזי היה שקוף, כך שכשאכל צמח רעיל, ראה את איבריו הפנימיים משחירים, וכך יכל לזהות את ההשפעות של הצמחים השונים על גופו. במגילה א' של רשומות חיפוש הרוחות מסופר כי היה לו שוט פלאי בשם "השוט החום" (赭鞭), שבעת שהיה מצליף בצמחים היה חושף את טבעם ורעילותם.
שֶׁנּוֹנְג נחשב גם למי שגילה את התה, שנחשב לבעל סגולות ריפוי כנגד שבעים עשבים. על פי המסורת, שֶׁנּוֹנְג טעם לראשונה תה בשנת 2737 לפנה"ס, לאחר שעלי תה שעפו מזרד בוער נחתו בקדירה בה הרתיח מים.
בפולחן שֶׁנּוֹנְג מקובל להקריב חזירים וכבשים, בעוד בקר אינו נחשב מתאים לקורבן. ביום הולדתו, הנערך על פי המסורת ב-26 באפריל, יש המגישים קטורת ומדליקים זיקוקים, בעיקר כאשר מופיע פסלו. תחת שמות שונים הוא גם משמש האל הפטרון של האיכרים, סוחרי האורז, והמרפאים הסיניים המסורתיים. ישנם בסין מקדשים ומקומות פולחן רבים המוקדשים לו.
היסטוריה

ההיסטוריה הסינית אינה מתועדת במקורות ראשוניים קודם למאה ה13 לפנה"ס, כך שהמקורות המספרים על שֶׁנּוֹנְג כולם מאוחרים במאות ואלפי שנים מזמנו, אם בכלל היה דמות היסטורית. אזכורים שלו החלו להופיע רק בתקופת המדינות הלוחמות.
ועם זאת, שֶׁנּוֹנְג ובני עמו מתועדים היטב בספרות ההיסטורית הסינית העוסקת בשחר התרבות הסינית, ואין ספק לגבי חשיבותם במיתולוגיה ובפולקלור.
הקושי העיקרי לגבי האזכורים ההיסטוריים של שֶׁנּוֹנְג, הוא בזיהוי הלא אחיד שלו עם קיסר הלהט. לא ברור אם שֶׁנּוֹנְג היה קיסר הלהט הראשון בשושלת קיסרי הלהט, האם היה היחיד, אם בכלל לא היה קשור לקיסר הלהט, או אם היה אב קדמון של מי שייקרא לימים קיסר הלהט. עקב זאת קשה גם למקם אותו היסטורית מיחס לקיסר הצהוב המו הוא מוזכר פעמים רבות בנשימה אחת: קיסר הלהט מוגדר לא פעם כבן זמנו של הקיסר הצהוב, ומצד שני, יש מקורות שדווקא טוענים כי שֶׁנּוֹנְג היה אב קדמון גם של הקיסר הצהוב וגם של קיסר הלהט, ובשבטים של שניהם האבות הקדמונים של כל העם הסיני.
בכל מקרה, כאשר ניצח הקיסר הצהוב את שבטו של קיסר הלהט, נעשה הקיסר הצהוב לשליט הכולל, ושבטו של קיסר הלהט נטמע בחלקו בשבטו של הקיסר הצהוב, ובחלקו ברח לאזור מישורי אגן הנהר הצהוב. באותו אזור מתועד מאוחר יותר שבטו של צְ'ה יוּאוּ, אף הוא צאצא של שֶׁנּוֹנְג.
כאשר הובס גם צְ'ה יוּאוּ על ידי הקיסר הצהוב (אם כי ישנם מקורות שרואים בצְ'ה יוּאוּ עצמו אותו קיסר להט אחרון שתואר לפני כן, ולפיכך מבחינתם לא מדובר בשני קרבות שונים), נטמעו גם חלקים משארית שבט זה בשבטו של הקיסר הצהוב, ואחרים ברחו דרומה ומערבה. אלו הם אבותיהם של בני המְיָאו החיים במחוזות חוּבֵּיי, חוּנְאָן וגְווֵיְג'וֹאוּ, ורואים בעצמם צאצאיו של צְ'ה יוּאוּ. הסימן הסיני ל"מְיָאו" אף מציג צמחים צומחים משדה, ומרמז על שיוכם לאבות קדמונים שעסקו בחקלאות.
הריחוק בין אותם פליטי שבטו של צְ'ה יוּאוּ לבין אלו שנטמעו בשבטו של הקיסר הצהוב, הביא עם הדורות לשוני תרבותי ביניהם עד שלא נחשבו כבר יותר בני אותו עם.
היסטוריה > דמויות היסטוריות שנחשבות צאצאי שֶׁנּוֹנְג

לֵיידְזוּ, אשתו הראשונה של הקיסר הצהוב.
ראש השבט חְווָאנְדוֹאוּ, שעל פי הקלאסיקה של המסמכים היה אחד מ"ארבעת המזיקים" והוגלה על ידי הקיסר שׁוּן, ועל פי הקלאסיקה של ההרים והימים הוא אביהם של בני שלושת המְיָאו שארגנו מרידות בזמנם של יאו ושון.
המצביא יְוֵּ'ה פֵיי, גיבור לאומי סיני נודע מתקופת שושלת סונג. היה מצד אביו צאצא של שֶׁנּוֹנְג.
לאק לונג גוואן מלך ואל וייטנאמי.
בספרות

סְה-מָה צְ'ייֵן  מציין ברשומות ההיסטוריון כי השליטים ששלטו מיד אחרי הקיסר הצהוב השתייכו לעמו של שֶׁנּוֹנְג. בהקדמה לרשומות ההיסטוריון שנכתבה על ידי סְה-מָה גֶ'ן נכתב כי טעם צמחים, החל לעשות תרופות, שם משפחתו היה גְ'יָאנְג, ומצוינים שם גם יורשיו.
שֶׁנּוֹנְג מוזכר גם בחְווָאיְ נָאן דְזְה כמי שעד זמנו היו האנשים חולניים, רעבים ושרויים במחסור, והוא לימד אותם את דרכי החקלאות שחקר בעצמו תוך שהוא צורך מאות צמחים, כולל שבעים רעלים ביום אחד. גם "שורש היוחסין" מציין כי שֶׁנּוֹנְג רקח תרופות וסייע לאנשים.
בשִׂיצְה גְ'ווָאן מתוך פרשנויות היִי גְ'ווָאן על הקלאסיקה של התמורות, מופיע שֶׁנּוֹנְג כמי שעל לשלטון לאחר נפילת בית פֿוּ שִׂי, המציא מחרשה מעוקלת ומגרפת עץ, לימד את חוכמת החקלאות לאנשים וייסד שוק בצהרי היום.
במכלול דברי הטעם מן הנמר הלבן מסופר כי בימי קדם היו בני האדם אוכלים את בשרם של ציפורים ובהמות, אך בימיו של שֶׁנּוֹנְג כבר רבו בני האדם והבשר לא הספיק, ולכן לימד אותם שֶׁנּוֹנְג את דרכי החקלאות על בסיס עונות השנה.
המקראות הקיסריות של עידן טָאיְפִּינְג מצטטות מתוך "ספר ג'וֹאוּ": "שֶׁנּוֹנְג חרש ועשה כדים".
באביבים והסתוים של מר לוּ' מוזכרת אלימות בהקשר לעלייתו של בית שֶׁנּוֹנְג לשלטון, ומצוין גם שהם החזיקו בעמדת כוח במשך שבעה עשר דורות.
קלאסיקת עשבי המרפא של שֶׁנּוֹנְג היא ספר על חקלאות ועל צמחי מרפא אשר מיוחס לשֶׁנּוֹנְג, ושנחשב לספר הרפואות הקדום ביותר בסין. החוקרים טוענים כי מדובר למעשה באוסף של מסורות בעל-פה שנכתבו בין השנים 300 לפנה"ס-200 לספירה.
שיוך גאוגרפי

שֶׁנּוֹנְג מקושר למספר מיקומים גאוגרפיים. אחד מהם הוא שֶׁנּוֹנְגְגְ'יָה במחוז חוּבֵּיי, שם ישנה אגדה כי סולם ראטאן בעזרתו טיפס על רכס הרים מקומי הפך ליער רחב ידיים, ממנו זורם נחל שֶׁנּוֹנְג אל נהר היאנגצה.
הר לְיֵה, סמוך לעיירה לִישָׁאן במחוז חוּבֵּיי, נחשב למקום מוצאו של שֶׁנּוֹנְג. יש שם מערה ובתוכה ישנם שולחן אבן, שרפרף אבן, ספל אבן, ספסל אבן וכיוצא באלו. על פי האגדה אלו היו הכלים ששימשו את שֶׁנּוֹנְג, ושם בנוי "משכנו הישן של שֶׁנּוֹנְג" אשר בו שני מתחמים: חדר לאחסון דגנים, וחדר המגורים. באותו הר נמצאים גם באר שֶׁנּוֹנְג, מצפה שֶׁנּוֹנְג, מצבת אבן לכבוד "האדון שֶׁנּוֹנְג, קיסר הלהט", מקדש קיסר הלהט ומתחמים נוספים. בדרום ההר הוקם "בית התה של שֶׁנּוֹנְג".
הערות שוליים

↑  裴李岗文化
↑  贾湖文化
↑  Christie, Anthony (1968). Chinese Mythology. Feltham: Hamlyn Publishing. ISBN 0-600-00637-9. עמ' 90.
↑  Yang, Lihui, et al. (2005). Handbook of Chinese Mythology. New York: Oxford University Press. ISBN 978-0-19-533263-6 עמ' 195
↑  Jane Reynolds, Phil Gates, Gaden Robinson (1994). 365 Days of Nature and Discovery. New York: Harry N. Adams. p. 44. ISBN 0-8109-3876-6.
↑  中央民族大学. 中央民族大学学报: 哲学社会科学版. Zhong yang min zu da xue xue bao bian ji bu. 2006: 123 [19 January 2013]. עמ' 123.
↑  嫘祖
↑  驩兜
↑  尚书·舜典
↑  Kaplan, Edward Harold (1970). Yueh Fei and the founding of the Southern Sung (PHD THESIS). University of Iowa. OCLC 63868015
↑  Lạc Long Quân
↑  《大越史記外紀全書卷之一·涇陽王》內閣官板，Lê Văn Hưu, Phan Phu Tiên, Ngô Sĩ Liên... soạn thảo (1272 - 1697).Viện Khoa Học Xã Hội Việt Nam dịch (1985 - 1992).Nhà xuất bản Khoa Học Xã Hội (Hà Nội) ấn hành (1993)
↑  姜
↑  淮南子
↑  世本
↑  繫辭下傳 פרק 2
↑  מגילה א' בערך 號
↑  שבעה עשר הדורות מוזכרים ב 呂氏春秋 בחלק 審分覽 פרק 慎勢. לא ברור היכן איתר wu את האלימות שהוא מציין בספרו, Wu, K. C. (1982). The Chinese Heritage. New York: Crown Publishers. ISBN 0-517-54475-X.
↑  神农本草经
↑  烈山
↑  厉山镇